

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 335-02/20-01/02

URBROJ: 2133/11-06-20-9

U Netretiću, 25. veljače 2020.

Na temelju članka 9. stavak 2. i članka 41. stavak 1. Zakona o ugostiteljskoj djelatnosti („Narodne novine“ broj 85/15, 121/16, 99/18, 25/19 i 98/19) i članka 28. Statuta Općine Netretić ("Glasnik Općine Netretić" broj 03/13, 02/18 i 03/18), Općinsko vijeće Općine Netretić na 20. redovnoj sjednici održanoj dana 25. veljače 2020. godine, donijelo je

**O D L U K U**

**o radnom vremenu u ugostiteljskoj djelatnosti na području Općine Netretić**

OPĆE ODREDBE

Članak 1.

Ovom Odlukom određuje se radno vrijeme ugostiteljskih objekata, radno vrijeme prostora za usluživanje na otvorenom ugostiteljskih objekata i radno vrijeme objekata na obiteljskom poljoprivrednom gospodarstvu unutar kojeg se mogu pružati ugostiteljske usluge, na području Općine Netretić.

RADNO VRIJEME

Članak 2.

Ugostiteljski objekti iz skupine "Objekti jednostavnih usluga" mogu raditi od 06:00 do 24:00 sata svaki dan.

Ugostiteljski objekti iz skupine "Catering objekti" mogu raditi od 06:00 do 24:00 sata svaki dan.

Članak 3.

Usluživanje na otvorenom ugostiteljskih objekata dopušteno je u propisanom radnom vremenu ugostiteljskog objekta.

Članak 4.

Ugostiteljski objekti iz skupine "Restorani" i "Barovi" koji se nalaze izvan naseljenih područja naselja mogu raditi od 00:00 do 24:00 sata svaki dan na lokacijama koje se nalaze na udaljenosti od najmanje 800 m od naseljenog područja naselja.

Članak 5.

Općinski načelnik može po službenoj dužnosti rješenjem za pojedine ugostiteljske objekte odrediti najduže za dva sata raniji završetak radnog vremena od radnog vremena propisanog člankom 9. stavak 1. podstavak 1. Zakona o ugostiteljskoj djelatnosti („Narodne novine“ broj 85/15, 121/16, 99/18, 25/19 i 98/19), člankom 2. i člankom 6. ove Odluke u slučaju da od strane nadležnog tijela bude utvrđen prekršaj remećenja javnog reda i mira u ugostiteljskom objektu.

Članak 6.

Ugostiteljski objekti iz skupine "Restorani" i "Barovi" petkom, subotom, nedjeljom, dan uoči blagdana i blagdanom mogu raditi u vremenu od 06.00 do 02:00 sata, uz uvjet da od strane nadležnog tijela ne bude utvrđen prekršaj remećenja javnog reda i mira u ugostiteljskom objektu.

Članak 7.

Objekti na obiteljskom poljoprivrednom gospodarstvu unutar kojih se pružaju usluge smještaja (uz ili bez pružanja drugih ugostiteljskih usluga) mogu raditi svaki dan u vremenu od 00:00 do 24:00 sata.

Objekti na obiteljskom poljoprivrednom gospodarstvu unutar kojih se pružaju isključivo usluge pripremanja i usluživanja jela, pića i napitaka mogu raditi svaki dan u vremenu od 06:00 do 24:00 sata.

ZAVRŠNE ODREDBE

Članak 8.

Stupanjem na snagu ove Odluke prestaje važiti Odluka o ugostiteljskoj djelatnosti („Glasnik Općine Netretić“ broj 06/07).

Članak 9.

Ova Odluka stupa na snagu osmog dana od dana objave, a objavit će se u ˮGlasniku Općine Netretić “.

|  |  |
| --- | --- |
| DOSTAVITI:   1. Ministarstvo gospodarstva, Ulica grada Vukovara 78, Zagreb, 2. KŽ, Upravni odjel za gospodarstvo, A. Vraniczanya 4, Karlovac, 3. Općinski načelnik, ovdje, 4. Pročelnica JUO, ovdje, 5. Referent za komunalno gospodarstvo –poljoprivredni i komunalni redar, ovdje, 6. Dokumentacija, ovdje, 7. Za objavu, 8. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |